หนูจัดฟันได้1ปีแล้วคะ มีฟันคุดงอกบริเวณฟันในสุดด้านขวา เมือคืนกุข้าวไปแล้วสักพักรู้เจ็บเหงือกตรงฟันซี่นั้น พอตกกลางคืนนอนตะเครงด้านที่ปวดรู้สึกหน้าชา ตอนเช้ามาอ้าปากไม่ได้ ต้องทำยังไงดีคะ
สวัสดีค่ะ ฟันคุด คือ ฟันที่ไม่สามารถขึ้นได้ตามปกติ อาจจะโผล่ขึ้นมาได้เพียงบางส่วน หรือฝังอยู่ในกระดูกขากรรไกรทั้งซี่ โดยฟันซี่ที่พบว่าเป็นฟันคุดบ่อยที่สุด คือ ฟันกรามล่างซี่สุดท้ายอาการส่วนใหญ่ของฟันคุด คือ ปวด เหงือกบวม บางคนอาจมีอาการบวมบริเวณคางด้วย ซึ่งสาเหตุที่ทำให้เกิดอาการปวดอาจเกิดจาก- การอักเสบของเหงือกที่ปกคลุมฟัน เพราะเศษอาหารมีโอกาสติดเข้าไปใต้เหงือกได้ง่าย และการทำความสะอาดมักทำได้ยาก เศษอาหารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา และอาจกลายเป็นฝีหนองทำลายเนื้อเยื่อข้างเคียง- ฟันคุดและฟันซี่ข้างเคียงผุ ซอกฟันระหว่างฟันคุดกับฟันกรามซี่ที่อยู่ติดกันนั้น มักทำความสะอาดได้ยาก เศษอาหารที่ค้างอยู่ก็จะทำให้เกิดฟันผุได้ทั้ง 2 ซี่- จากแรงดันจากฟันคุดที่พยายามดันขึ้นมาหรือเกิดจากทั้ง 3 อย่างร่วมกันก็ได้แนะนำควรรีบไปพบทันตแพทย์ เพื่อตรวจและรักค่ะ ซึ่งการจะรัก ก็ต้องผ่าเอาฟันคุดออก ทั้งนี้ หากมีเหงือกอักเสบหรือฟันผุอยู่ ทันตแพทย์ก็จะรักให้หายก่อนค่ะในเบื้องต้นควรทำความสะอาดทุกส่วนในช่องปากให้ดี โดยการแปรงฟันทุกครั้งหลังทานอาหาร แปรงอย่างน้อย 3-5 นาที รวมทั้งแปรงลิ้นด้วย และควรใช้ไหมขัดฟันอย่างน้อยวันละ 1 ครั้ง ส่วนบริเวณที่ปวดและไม่สามารถแปรงฟันได้ในตอนนี้ ก็ให้บ้วนปากบ่อยๆ ด้วยน้ำเกลือ ซึ่งอาจช่วยลดการอักเสบลงได้ และควรงดการทานอาหารรสจัด อาหารที่หวานจัด น้ำหวานต่างๆ การอมลูกอม รวมถึงงดการอาหารที่เหนียวและเคี้ยวยากด้วยค่ะ